**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 849**

**28 जुलाई, 2015 को उत्तर के लिए**

 **सेना के व्यक्तिगत अभिलेखों का कम्प्यूटरीकरण**

**849. श्री टी. रतिनावेल:**

क्या रक्षा मंत्री यह बताने की कृपा करेंगे कि :

(क) क्या यह सच है कि सेना 1.21 मिलियन जवानों और जूनियर कमीशंड आफिसरों के व्यक्तिगत अभिलेखों के कम्प्यूटरीकरण के लिए नए सॉफ्टवेयर का प्रयोग करेगी, यदि हां, तो तत्संबंधी ब्यौरा क्या है; और

(ख) क्या यह भी सच है कि सात केन्द्रों पर प्रायोगिक परियोजना शुरू की गई थी तथा इसके संतोषजनक परिणामों के आधार पर इसे 45 अभिलेख कार्यालयों को शामिल करते हुए पूरे भारत में अनुमति प्रदान कर दी गई थी, यदि हां, तो तत्संबंधी ब्यौरा क्या है ?

**उत्तर
रक्षा मंत्री (श्री मनोहर पर्रीकर)**

(क) प्रभावी प्रलेखीकरण, रोजगार प्रबंधन योजना, पेंशन संबंधी दस्तावेजों के संसाधन एवं वेतन और भत्ते इत्यादि के समायोजन के लिए सेना अभिलेख कार्यालय में प्रयोग हेतु एक नया सॉफ्टवेयर एआरपीङएन संस्करण 3.0 विकसित किया गया है।

(ख) तीन अभिलेख कार्यालयों में एक प्रायोगिक परियोजना चलाई गई थी। इस सॉफ्टवेयर को शेष अभिलेख कार्यालयों में क्रियान्वित करने हेतु अपनाया गया है।

\*\*\*